Agglomarazion

A Agglomarazion oda a Boiungsraum, Boiungsgebiet oda Stodregion (dt.: Agglomeration) is a flächndeckend vabauds Gebied rund um on Kean vo ana gressan Stod, wos iwa d'Gmoagrenzn vo dera Stod aussegehd. Domid is a Agglomarazion eingdli nix ondas ois wia a Stod im geografischn (und ned politischn) Sinn. Entscheidnd is, doss zwischn de oazlna bebaudn Teil vo da Agglomarazion koane gressan Luckn san (ned meah ois wia 200 Meta).

 Begriffsuntascheidunga 

Es gibd monozentrische und polyzentrische Agglomaraziona. Monozentrisch hoassd, doss gnau oa Stodkean eihdeitig s'Zentrum vo dera Agglomarazion is. A Beispui warad zan Beispui d'Agglomarazion Minga. Polyzentrisch san Agglomaraziona, de wos meahrane Zentren hom, wo ma ned gnau song ko, wejchs's wichtigsde is. A guads Beispui is zan Beispui s'Ruhrgebiet, do ko koana song, des is etz d'Agglomarazion Essn oda d'Agglomarazion Dortmund oda so.

Iwa d'Aggloamarazion ausse gehd d'Metropoiregion. Do drin san a gressane ländliche Gengd in da Näh van vabaudn Gebiet, de owa oiwei no eng mid'n Stodzentrum zommhenga, zan Beispui, wei de meisdn Leit duathi zan Oabatn pendln oda so.

No a gressana Begriff is's Eihzugsgebiet. Do san olle Gengdn dobei, fia de wos a Stod da zentroie Punkt is, wos mid bstimmde Sochn vasoagd wean, de wos ma ned jedn Dog brauchd, (zan Beispui spezioisade Fochgschäftln, Focheazte, a Gricht, Hochschuin und so weida).

 Obgrenzung 

International is's ofd schwierig, doss ma Städtz midanonda vo da Eihwohnazoih hea vagleichd, wei de Vawoitungsgrenzn gonz vaschiedn zong san. Frankreich zan Beispui hod gonz kloane Gmoana, so doss d'Stod Paris zan Beispui in Wiaklikeit nua d'Innenstod umfossd und meah ois wia drei Viadl vo de Leit, de wos im geografischn Sinn in da Stod (oiso Agglomarazion) Paris wohna, koane Parisa im politischn Sinn san, sondan za ondane Städt und Gmoana rundumadum ghean. Fia sowos is da Begriff Agglomarazion a Huif.

Trotzdem bleibd's af internationala Ebane schwaa, doss ma d'Grenzn gnau noch da Definizion ziagd, wei statistische Datn meisdns nua fia gonze Gmoana za Vafigung stenga und se de bebaudn Flächn aussadem dauand endan.

 De gressdn Agglomaraziona af da Wejd 


In dera Tabej findd ma olle Agglomaraziona, wo meah ois zehn Milliona Leit wohna. De Datn kimma vo citypopulation.de.
 n.  Agglomarazion  Leit  Städt, de wos nu dozuaghean (zan Beispui)1  Tokyo  34.200.000  Yokohama, Kawasaki2  Mexico-Stod  22.800.000  Nezahualcoyotl, Ecatepec, Naucalpan3  Seoul  22.300.000  Bucheon, Goyang, Incheon, Seongnam, Suweon4  New York  21.900.000  Newark, Paterson5  São Paulo  20.200.000  Guarulhos6  Mumbai  19.850.000  Kalyan, Thane, Ulhasnagar7  Delhi  19.700.000  Faridabad, Ghaziabad8  Shanghai  18.150.000 9  Los Angeles  18.000.000 Riverside, Anaheim10  Jakarta  17.150.000  Bekasi, Bogor, Depok, Tangerang11  Osaka  16.800.000  Kobe, Kyoto12  Kolkata  15.550.000  Haora13  Kairo  15.450.000  Gizeh, Schubra al-Chaima14  Manila  14.850.000  Kalookan, Quezon City15  Karachi  14.100.000 16  Moskau  13.750.000 17  Buenos Aires  13.400.000  San Justo, La Plata18  Dhaka  13.100.00019  Rio de Janeiro  12.100.000  Nova Iguaçu, São Gonçalo20  Paris  12.100.000 21  London  11.950.000 22  Peking  11.950.000 23  Tehran  11.800.000  Karadschi24  Istanbul  11.400.000 

 De gressdn Agglomaraziona in Eiropa 

In dera Tabj findd ma olle Agglomaraziona in Eiropa, wo meah ois zwoa Milliona Leit wohna. De Datn kimma vo citypopulation.de.
 n.  Agglomarazion  Leit  Städt, de wos nu dozuaghean (zan Beispui)1  Moskau  13.750.000 2  Paris  12.100.000 3  London  11.950.000 4  Istanbul  11.400.000 5  Madrid  5.950.000 6  Ruhrgebiet  5.750.000  Essn, Dortmund, Duisbuag7  Sankt Petersbuag  4.775.000 8  Berlin  4.225.000 9  Barcelona  4.150.000 10  Mailand  3.525.000 11  Athen  3.500.00012  Kiew  3.325.000 13  Rom  3.300.000 14  Neapl  3.100.000 15  Lissabon  2.925.00016  Kattowitz  2.850.000 17  Stuagart  2.650.000 18  Hambuag  2.575.000 19  Birmingham  2.550.000 20  Manchester  2.475.000 21  Warschau  2.375.000 22  Budapest  2.275.000 23  Leeds  2.125.000 24  Bukarest  2.050.000 

 De gressdn Agglomaraziona im boarischn Sprochraum 

In dera Tabej findd ma olle Agglomaraziona im boarischn Sprochraum, wo meah ois 50.000 Leit wohna. De Datn kimma vo citypopulation.de.
 n.  Agglomarazion  Leit  Städt, de wos no dozuaghean (zan Beispui)1   Minga  1.940.000  Dochau, Ottobrunn, Planegg, Fiaschtnfejdbruck, Greawoid2  Wean  1.940.000  Bodn, Glostaneibuag, Mödling3  Augschbuag*  438.000 4  Graz  314.000 5  Linz  279.000  Draun, Leonding, Onsföin6  Soizbuag  218.000  Hallein, Freilassing, Wois-Sieznheim7  Rengschbuag  197.000 8  Innschbuck  190.000  Hoi in Tiroi9  Ingoistod  155.000 10  Rousnam  144.000 11  Klognfuat  103.000 12  Bozn  100.000 13  Landshuad  84.100 14  Wöis  81.000  Marchtrenk15  Villoch  69.500 16  Weana Neistod  69.500 17  St. Pötn  65.700 18  Ambeag  58.200 19  Steyr  58.000 20  Bossa  57.400 21  Weidn in da Owapfoiz  55.900 22  Starnbeag  50.800
* Augschbuag liegd direkd af da Grenz zan alemannischn Sprochraum.